**Uusi Ford Focus on saanut ensimmäisenä autona neljä
Euro NCAP:n erityistunnustusta edistyksellisistä turvajärjestelmistään**

* Driver Alert -vireystason valvonta ja Forward Alert –turvavälihälytin saivat Euro NCAP:n himoitun tunnustuksen
* Aiemmin tunnustukset on myönnetty Active City Stop -törmäyksen varoitusjärjestelmälle ja aktiiviselle kaistanpitoavustimelle
* Nyt saadut tunnustukset ovat mieluisaa jatkoa Fordille, sillä noin kuukautta aiemmin uusi Ford Ranger sai avolava-autojen kaikkien aikojen parhaimmat pisteet Euro NCAP:n testeissä

**Helsinki, 23.11.2011** – Uusi Ford Focus on ensimmäinen auto maailmassa, jonka neljälle eri turvallisuusteknologialle on annettu Euro NCAP:n erityistunnustukset.

Noin kuukautta aiemmin uusi Ford Ranger sai ensimmäisenä avolavapakettiautona täydet viisi tähteä Euro NCAP -testeissä. Ranger sai myös kaikkien aikojen korkeimmat pisteet jalankulkijansuojasta.

Euro NCAP:n erityistunnustuksia alettiin myöntää vuonna 2010 autonvalmistajille, jotka tuovat autoihin uudenlaista turvallisuusteknologiaa. Ford on ensimmäinen autonvalmistaja, jonka saamat neljä tunnustusta ovat menneet yhdelle ja samalle automallille eli Focukselle.

Euro NCAP:n pääsihteeri Michiel van Ratingen kertoo: “Euro NCAP:n tehtävä on edistää tärkeiden turvallisuusinnovaatioiden syntymistä. Osana tätä työtä olemme antaneet neljä erityistunnustusta Fordille ja tässä tapauksessa vielä samalle mallille. Focuksen kaltainen C-luokan myyntimenestystystuote osoittaa, mihin suuntaan Ford ja koko autoteollisuus on menossa Euroopassa. Kuljettajaa avustavat teknologiat voivat pelastaa ihmishenkiä ja vähentää loukkaantumisia.”

**Teknologiat lyhyesti**

Arviolta 1 300 autoilijaa kuolee Euroopan teillä väsymyksen takia. Driver Alert -vireystason valvonta tarkkailee kuljettajan käyttäytymistä kameroiden ja antureiden avulla. Järjestelmä tarkkailee auton sijaintia suhteessa kaistaviivoihin tuulilasiin upotetun kameran avustuksella. Järjestelmä huomaa myös, jos auto liikkuu ailahtelevasti.

Näiden tietojen perusteella järjestelmä laskee, miten vireä kuljettaja on ja näyttää muutokset pylväinä mittaristossa. Jos se havaitsee kuljettajan olevan väsynyt ja tarvitsevan tauon, kuuluu ensin hiljainen varoitusääni. Ääni voimistuu, jos järjestelmä ei havaitse muutosta kuljettajan käyttäytymisessä. Järjestelmä on Focuksen lisäksi saatavana Mondeoon, S-MAXiin ja Galaxyyn.

“Kuka tahansa kuljettaja voi väsyä ratissa”, kertoo Fordilla työskentelevä insinööri Margareta Nieh. “Kun kuljettaja väsyy, auto saattaa keskittymisen herpaantuessa ajautua pois kaistalta. Kun kuljettaja tajuaa, mitä on tapahtumassa, ohjauksen korjausliike on usein liian voimakas. Driver Alert -järjestelmä havaitsee juuri nämä ailahtelevat liikkeet ja varoittaa niistä ajoissa.”

Fordin Forward Alert –turvavälihälytin tarkkailee tutkalla edessä olevaa tietä ja havaitsee liikenteen hidastumisen. Jos se huomaa jarruttavan, hitaasti etenevän tai juuri pysähtyneen ajoneuvon edessä ja päättelee, että törmäys on mahdollinen, järjestelmä varoittaa kuljettajaa merkkiäänellä ja mittaristossa näkyvällä varoitusvalolla. Jos kuljettaja ei jarruta välittömästi, järjestelmä aktivoi hätäjarrutusavustimen.

“Hätäjarrutusavustin valmistelee jarrut nopeaan jarrutukseen. Kuljettaja huomaa tämän pienenä nykäisynä. Tässä vaiheessa jarrut ovat täydessä valmiustilassa. Heti kun kuljettaja nostaa jalan pois kaasupolkimelta, järjestelmä jarruttaa automaattisesti ja hidastaa auton etenemistä. Kun kuljettaja painaa jarrua, järjestelmä saa auton jarruttamaan voimakkaammin”, kertoo insinööri Pradeep Nold .

Forward Alert -toiminto voidaan kytkeä pois päältä ajotietokoneen valikosta ja kuljettajalla on valittavanaan kolme herkkyysastetta. Hätäjarrutusavustin -ominaisuus on aina aktiivinen.

“Euroopan liikenneonnettomuustilastot osoittavat, että 15 prosenttia kaikista loukkaantumiseen johtavista onnettomuuksista aiheutuu peräänajoista”, Nold jatkaa.” Forward Alertin ensisijainen tehtävä on varoittaa kuljettajaa ja vasta sitten vähentää törmäyksen vakavuutta.”

Forward Alert –turvavälihälytin on tällä hetkellä saatavana Focukseen, Mondeoon, S-MAXiin ja Galaxyyn.

Voit tutustua teknologioihin osoitteessa: <http://www.youtube.com/watch?v=FzA7u01TCko>

tai <http://www.youtube.com/user/fordofeurope#p/c/0/6_oHzooWMvk>

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com